Steinberget Barnehage



Årsplan 2016/2017

Innhold

[Om Steinberget barnehage. 3](#_Toc465754396)

[Avdelingsoversikt 4](#_Toc465754397)

[Gullklumpen: 0-3 år 4](#_Toc465754398)

[Tinntrollet: 0-3 år 4](#_Toc465754399)

[Daiamtgruva: 4](#_Toc465754400)

[Sølvsmia 4](#_Toc465754401)

[Kontor / Kjøkken 4](#_Toc465754402)

[Styringsverktøy for de ansatte 4](#_Toc465754403)

[Hovedmål for barnehageåret 2016/2017 5](#_Toc465754404)

[Satsningsområde for 2016/2017 6](#_Toc465754405)

[Språk. 6](#_Toc465754406)

[Midler brukt for måloppnåelse 6](#_Toc465754407)

[De utrolige årene. 6](#_Toc465754408)

[Danning i barnehagen 7](#_Toc465754409)

[Barns medvirkning 7](#_Toc465754410)

[Lek 7](#_Toc465754411)

[Omsorg 7](#_Toc465754412)

[Fagområdene. 8](#_Toc465754413)

[Kommunikasjon, språk og tekst 8](#_Toc465754414)

[Kropp, bevegelse og helse 9](#_Toc465754415)

[Kunst, kultur og kreativitet 9](#_Toc465754416)

[Etikk, religion og filosofi 9](#_Toc465754417)

[Nærmiljø og samfunn 9](#_Toc465754418)

[Natur, miljø og teknikk 10](#_Toc465754419)

[Antall, rom og form 10](#_Toc465754420)

[Dokumentasjon og vurdering 10](#_Toc465754421)

[Samarbeidspartnere 10](#_Toc465754422)

[Samarbeid mellom barnehagen og hjemmet. 11](#_Toc465754423)

[Overgang mellom avdelinger 11](#_Toc465754424)

[Overgang fra barnehage til skole 11](#_Toc465754425)

# Om Steinberget barnehage.

Steinberget barnehage er en, privat foreldre eid andelsbarnehage, med 4 avdelinger og totalt 60 barn i alderen 1-6 år. Barnehagen åpnet i september1994 og drives gjennom tilskudd fra stat og kommune samt foreldrebetaling.

Barnehageloven og rammeplanen for barnehagen gir retningslinjer for drift av barnehagen, og barnehagens vedtekter og planer tar utgangspunkt i dette. Jmf. barnehageloven § 1 tredje ledd, har barnehagen reservert seg fra lovens kristne livssynsformål. Dette betyr at vi står fritt til å bestemme hvordan vi vil lære barn om tro og verdier. Opplæring til tro er hjemmets ansvar.

Barnehagen er medlem av arbeidsgiverorganisasjonen ”Private barnehagers Landsforbund”, og følger deres Hoved- og tariffavtale.

Barnehagen er en Inkluderende arbeidslivs-bedrift (IA), og jobber kontinuerlig med det psykososiale miljøet blant personalet i barnehagen. I denne forbindelse arrangerer vi bl.a. Ia-lunsj en gang hver måned hvor ansatte i permisjoner, sykemeldinger osv. er invitert. Vi har startet egen trimgruppe, og har tilbud om 3 timer massasje pr.år ved KNA i arbeidstiden.

Andelslagets styre er barnehagens øverste organ. Styret består av 4 andelseiere og 1 ansatt, samt 3 varamedlemmer. Styrer har møteplikt, tale- og forslagsrett i Styret.

Representantene velges for 2 år om gangen på årsmøtet. Årsmøtet avholdes innen utgangen av mai hvert år. Andelslagets styre.

Se ellers ”Vedtekter for drift” og ”Hovedvedtekter”. Har møte ca. en gang pr måned.

Barnehagen har valgt å lage en Årsplan for Steinberget barnehage som leveres ut hver januar. Denne gir informasjon om barnehagens drift, mål og innhold for kommende kalender år.

Samarbeidsutvalget skal jobbe for et godt samarbeid mellom barnehage og hjem, og er valgt for ett år på foreldrerådsmøtet hver vår. Har møte ved behov. Samarbeidsutvalget, skal godkjenne årsplanen for Steinberget barnehage.

## Avdelingsoversikt

Barnehagen har 7 pedagoger og 16 assistenter. Vi har også en assistent på kjøkkenet som lager varmmat hver tirsdag og torsdag.

Gullklumpen: 0-3 år

|  |  |
| --- | --- |
| Lise Mentzoni | Pedagog |
| Monica Tingvoll | Assistent |
| Julia Hansen | Assistent |
| Guri Solhaug | Assistent |
|  |  |

### Tinntrollet: 0-3 år

|  |  |  |  |
| --- | --- | --- | --- |
| Hilde Kaspersen | | Pedagog | |
| Lisbeth Pettersen | | Assistent | |
| Maria Nilsen Sørensen | | Fagarbeider | |
| Siv Solbakken  Rita Brox | | Assistent  Assistent | |
|  |  | |

### Daiamtgruva:

|  |  |
| --- | --- |
| Irene Aas | Pedagog |
| Inger Johanne Iversen | Fagarbeider |
| Gøril Berg | Fag arbeider |

### Sølvsmia

|  |  |
| --- | --- |
| Martin Enoksen | Pedagog |
| Mads Haug Johansen | Pedagog |
| Rigmor Andreassen | Assistent |

### Kontor / Kjøkken

|  |  |
| --- | --- |
| Aslak Sokki | Daglig leder / styrer |
| Rita Larsen | kjøkkenassistent |

## Styringsverktøy for de ansatte

Vi er lovpålagt å utarbeide en årsplan for den pedagogiske virksomheten. I tillegg har departementet lov om barnehager og en rammeplan som gir retningslinjer for barnehagens innhold og oppgaver.

Lov om Barnehager 10.juni 2005 gir føringer om formål og innhold i barnehagen samt barns og foreldres medvirkning.

Rammeplanen 1.juni 2006 er fastsatt av kunnskapsdepartementet og gir forskrifter for barnehagens innhold og oppgaver. Den gir blant annet føringer om hvordan hverdagslig og faglig innhold skal prege hverdagen i Steinberget barnehage og hva som skal synliggjøres i årsplanen.

Samfunnet, samfunnsendringer og holdninger påvirker og gjør at personalet hele tiden må være fleksible og tilpassningsdyktige for å sikre god kvalitet i barnehagen.

I Steinberget barnehage skal barna få et variert og utviklende pedagogisk tilbud basert på et anerkjennende og reflekterende personal. Personalet skal formidle gode holdninger til barnet, Vi skal vise respekt for hverandre, andre kulturer og de forskjellige bakgrunnene til hvert enkelt individ.

Les mer om lov om barnehage og rammeplanen for barnehager på:  
[www.barnehage.dep.no](http://www.barnehage.dep.no)

C:\Users\user\AppData\Local\Microsoft\Windows\Temporary Internet Files\Content.IE5\3LAWPAWT\MC900441866[1].wmf

# Hovedmål for barnehageåret 2016/2017

***VISJON: ”Sammen med barna skaper vi de utrolige årene!”***

Mål for barna: ”vi skal møte barna på deres nivå, og gi dem en forutsigbar hverdag med rom til utforskning og lek”.

## Satsningsområde for 2016/2017

## Språk.

Tidlig og god språkstimulering er en viktig del av barnehagens innhold. Kommunikasjon foregår i et vekselspill mellom å motta og tolke et budskap, og å selv være avsender av et budskap. Både den nonverbale og den verbale kommunikasjonen er viktig for å utvikle et godt muntlig språk. Å få varierte og rike erfaringer er avgjørende for å forstå begreper. Å samtale om opplevelser, tanker og følelser er nødvendig for utvikling av et rikt språk.

## Midler brukt for måloppnåelse

Vi jobber med forskjellige verktøy for å oppnå godt språkmiljø. Vi har som barnehage invistert i snakkepakken og språk kista. Dette brukes aktivt i hverdagen for å fremme gode språkaktiviteter hos barn. Vi bruker også penger på å skolere og innhente kurs kompetanse innen feltet språk teks og kommunikasjon.

## De utrolige årene.

Barnehageåret 08/09 gjennomgikk personalgruppa programmet »De utrolige årene» v. Caroline Webster-Stratton. Veiledere fra Ppt og Bup har fulgt personalgruppen ut 2011. Programmet går i helhet ut på å bruke metoder som har til hensikt å fremme god adferd.

Barnehagen har litteratur om temaet, som foreldrene kan låne ved behov.

Barnehagen har stort fokus på å jobbe i forhold til de virkemidlene som ligger i de utrolige årene og streber til enhver tid etter å etterleve de forskjellige metodene som er til, for å fremme god adferd hos barna. Barnehagen bruker flere typer virkemiddel for å bidra til å fremme god adferd. Eks. Nabo ros, rose den riktige adferden og vie ønsket adferd mer oppmerksomhet. Viktig å holde rosen ren dvs, etter rosen må det ikke komme «men». Vi coacher barna gjennom å kommenterer barnas adferd. VI bruker også avledning og ignorering som virkemiddel. Andre momenter er at vi prøver å være proaktiv og ha proaktive strategier. Med det menes det å være i forkant.

Til 2016/17 skal vi ha laget en veileder til nytilsatte og vikarer. Denne veilederen skal gi en oversikt i hvordan Steinberget barnehage jobber med «De utrolige årene».

For mer informasjon om DUÅ(de utrolige årene ).

<http://www.minbarnehage.no/MinBarnehage/karmoybarnehagene/pilot.nsf/ntr/E0417ED699BDD9DEC1257A8C002F4F82/$FILE/Informasjon.pdf>

## Danning i barnehagen

Barnas behov for omsorg, lek og læring danner grunnlaget for arbeid i barnehage. Danning er en livslang prosess som bla. Skal hjelpe barna til å ha evne til å reflektere over egne handlinger å væremåter.

Kort oppsummert er danning:

*Utvikling, læring, oppdragelse, sosialisering, samhandlingsprosesser, omsorg og nærhet, bevisst forhold til omgivelsene, refleksjon over egne handlinger, aktive og engasjerte voksne og barn.*

I steinberget barnehage jobber vi med å fremme det positive gjennom bla.gi beskrivende tilbakemeldinger og ros. Vi jobber med holdninger(gode rollemodeller), vi vet barn gjør det vi gjør. Vi gir barna god omsorg og anerkjenner dem og deres behov gjennom å tilrettelegge hverdagen og aktiviteter etter deres ønsker.

### Barns medvirkning

I følge barnehageloven har alle barn rett til å gi uttrykk for sitt syn på barnehagens daglige drift.

Det enkelte barn må ha innflytelse på hva som skal skje og hvordan det skal gjøres. Medvirkning handler om å bli spurt, bli lyttet til og akseptert som et selvstendig individ.

I Steinberget skal alle barn få mulighet for å bli hørt. Barna skal møtes med respekt og gis rom for å uttrykke seg. På denne måten kan barna påvirke sin egen hverdag. Det er også viktig for oss å prøve å forstå barnet best mulig slik at vi klarer å tilrettelegge best mulig.

### Lek

Lek har en svært viktig plass i barnehagens hverdag. Den fremmer barnas utvikling på alle områder: Intellektuelt, språklig, fysisk, sosialt og emosjonelt. I leken utvikler og styrker barna identiteten og selvtilliten sin og den gir de glede. Lek er med på å lære barna å uttrykke følelser, tanker og opplevelser. Sosial kompetanse blir utviklet gjennom leken og lærer barna å utvikle forståelse og vennskap som igjen legger grunnlaget for trivsel og trygghet.

Personalet vet at barn lærer og motiveres best av andre barn og har dette som utgangspunkt i planleggingen av hverdagen. I Steinberget tilrettelegger personalet for at barna skal får ulikt lekemateriell, tid og rom for den frie leken. Lek er indremotivert og lystbetont. Og barn opplever også mye mestring gjennom lek. Dette er viktige faktorer i barns oppvekst.

### Omsorg

”Et hvert barn har rett til omsorg og skal møtes med omsorg” i følge Rammeplan for barnehager. Det innebærer at personalet i barnehagen har en yrkesetisk omsorgsforpliktelse. Med omsorg menes lydhørhet, evne til nærhet, innlevelse og vilje til samspill. Det omhandler også å gi et varierende innhold og et meningsfullt tilrettelagt tilbud til alle barn. I gode omsorgsrelasjoner styrkes barnets tillit til seg selv og andre, og gir gode erfaringer til å utøve god omsorg til andre. For å utøve god omsorg krever det at personalet møter barnet med bekreftelse, forståelse og selvinnsikt. Det kan utøves gjennom verbal kommunikasjon, fysisk nærhet og tilstedeværelse til den som trenger omsorg. Det handler ikke om å definere et barns behov eller rett til omsorg men en anerkjennende holdning til barnet som trenger det. Å være omsorgsfull oppfattes ulikt ut i fra den man gir omsorg til, og der er personalets ansvar å møte disse situasjonene ved å ha et godt kjennskap til barnet og barnets behov.

I følge Rammeplanen for barnehager har personalet ”et særlig ansvar ovenfor barn som opplever omsorgssvikt i hjemmet. Barnehagen og Barnevernet skal samarbeide om å gi disse barna et godt tilbud.” Barnevernstjenesten er en av barnehagens samarbeidspartnere.



## Fagområdene.

Rammeplanen har 7 fagområder som barnehagen skal innom i hverdagen sin.

Alle fagområdene er en del av hverdagen vår – vi snakker om farger, naturen, beveger oss, snakker sammen, leser bøker osv.

Ved å ta utgangspunkt i fagområdene vil vi ha muligheter til å bidra til at barna får grunnleggende kunnskaper på sentrale og aktuelle områder.

Fagområdene ”går litt inni hverandre”, så man kan sjelden se dem isolert fra hverandre.

### Kommunikasjon, språk og tekst

Både den verbale og non verbale kommunikasjonen er viktig for barns språkutvikling. Vi tar i bruk mange ulike metoder og hjelpemidler for å fremme barns språkutvikling. Vi bruker ulike formidlings metoder som å lese for, lytte til fortellinger, bruke flannelograf og fremføringer.

Vi vil ha et bevisst forhold til hvordan vi bruker språket og legge til rette for og bruke hverdagssituasjoner til dialog med og til begrepslæring for barna.

### Kropp, bevegelse og helse

Barn skal lære grunnleggende motoriske ferdigheter, og lære å uttrykke seg ved bruk av kroppen. Varierte fysiske aktiviteter ute og inne, hvile og et godt kosthold har betydning for utvikling av sosial kompetanse og kroppsbeherskelse.

Vi vil ha en dagsrytme med veksling mellom ro, aktivitet og mat.

Vi har nær tilgang til natur med variert terreng, vi bruker gymsal på Lunheim skole.

Vi har faste rutiner på hygiene.

### Kunst, kultur og kreativitet

Fagområdet omhandler uttrykksformer som billedkunst og kunsthåndverk, musikk, drama, språk, litteratur, film, arkitektur og design.

Barn skal få skape sin egen kultur ut fra egne opplevelser.

Barnehagen har gode tradisjoner på å dra på teaterforestillinger, kino, se på bilder, høytlesing og å lage egne uttrykk gjennom tegning, maling og forming. Vi tar vare på barnekulturen gjennom sang, leker, språk,

### Etikk, religion og filosofi

Barna skal lære å respektere og reflektere over det mangfoldet som er representert i barnehagen og ellers i samfunnet. Ulike religioner og livssyn er representert i barnehagen, og barna blir møtt med sin tro, sine spørsmål og sin undring med alvor og respekt. Det å gi rom for undring og fundering som oppstår i hverdagssituasjoner, er noe personalet verdsetter slik at barna kan utvikle trygghet til egen identitet og mening. Gjennom regler lagd av barna, og at personalet er gode rollemodeller, lærer barna om hvordan man skal være mot hverandre og vise respekt og toleranse for hverandres ulikheter. Barnehagen har reservert seg fra kristen formålsparagraf (Jfr. Barnehageloven§1, 3.ledd) Ulike kristne høytider blir markert og vi har samarbeid med Kroken kirke, men hovedfokuset ligger på norske tradisjoner, ikke religion. Deltakelse i tradisjoner knyttet til ulike religioner og livssyn er frivillig, dersom foreldre ikke ønsker at deres barn skal delta, må personalet informeres.

### Nærmiljø og samfunn

Barns medvirkning i det indre liv i barnehagen kan være første skritt for å få innsikt i og erfaring med deltakelse i et demokratisk samfunn. Barna må få forståelse for at de er viktige og verdifulle i samfunnet. Blant annet vil likestilling, demokratiske prinsipper og medienes muligheter være områder som barna skal få kjennskap til. I forbindelse med FN dagen 24.okt og prosjekt fra FORUT lærer vi om barn fra andre land og kulturer og samler inn penger til en veldedig organisasjon som hjelper barn. Samefolkets dag blir markert i barnehagen, og vi får kjennskap til deler av samisk kultur og hverdagsliv. Vi ønsker å bruke nærmiljøet og byen aktivt i den tiden barna skal gå i barnehagen, og vil dra på turer og besøke institusjoner i nærmiljøet som f. eks slalombakken, Lunheim skole, biblioteket o. l.

### Natur, miljø og teknikk

Fagområdet skal bidra til at barn blir kjent med og får forståelse for planter og dyr, landskap, årstider og vær. Barn skal få oppleve mangfoldet i naturen og gis erfaringer som øker deres kunnskap.

Barnehagen har nær tilgang til natur hele året, og gjennom undring og eksperimentering lærer barna om hvordan ulike elementer i naturen virker inn på hverandre.

Barna skal få mulighet til å bli kjent med data/IKT

### Antall, rom og form

Gjennom lek, eksperimentering og hverdagsaktiviteter utvikler barna sin matematiske kompetanse. Vi i Steinberget barnehage ønsker å legge til rette for at barna skal oppleve glede med å utforske og leke med tall, form og mønster, og at de tilegner seg matematiske begreper. Personalet er bevisst på å være kreative i forhold til det matematiske i hverdagen, både inne og ute. Vi har tilgjengelig materiell som spill, klosser, leker, formingsmateriell o.l som gir erfaringer med klassifisering, ordning og sammenligning. Aktiviteter som baking, tegne kart over nærområdet, turer, samt personalets bevisste begrepsbruk og tilstedeværelse i barnas lek og undring, er med på å styrke barnas nysgjerrighet og matematikkglede.

# Dokumentasjon og vurdering

Gjennom aktiv bruk av vår hjemmeside skal vi legge ut alle planene for den enkelte avdeling samt legge ut bilder fra hverdagen. Gjennom billedtaking får vi en fin anledning til å vise barna i diverse aktiviteter. Dette vil være viktige verktøy for å dokumentere en del av barns hverdag.

Barnehagen er opptatt av å vurdere det arbeidet som til en hver tid blir gjort.

Gjennom observasjoner og kartlegging av barnet vil vi kunne avdekke barnas behov og deretter tilrettelegge aktiviteter som skal bidra til ny læring og utvikling. Vurderinger av personalgruppa gjøres gjennom ledermøter, avdelingsmøter, personalmøter. Gjennom god vurdering av bedriften kan vi legge til rette for hva vi trenger av ny kunnskap. Påfyll av ny kunnskap vil bli lagt til rette for gjennom planleggingsdagene barnehagen har.

### Samarbeidspartnere

Barnehagen har et godt samarbeid med ulike offentlige instanser. Kommunen gir driftstilskudd og støtte til barn med spesielle behov. Barnehagen har også fellesopptak av barn sammen med kommunen.

Pedagogisk psykologisk tjeneste(PPT), Barnevernet, Sosialkontoret, Helsestasjonen og Lunheim skole er andre instanser som vi samarbeider med ved behov.

PPT er inne som veiledere når det trengs, og Barnevern og Sosialkontor er med på ansvarsgruppemøter i forhold til enkeltbarn. Helsestasjonen blir konferert ved spørsmål angående helse og hygiene, og vi benytter gymsalen på Lunheim skole hver uke.

Barnehagen har også samarbeid med Kroken sykehjem. Dette skal være et trivselsfremmende tiltak for beboere på avdeling Solstrand. Målet er å få til et jevnlig samarbeid, der de eldste i barnehagen går St.Lucia og 17 mai tog ved sykehjemmet.

Vår nærmeste ”nabo” er Kroken kirke, og det er naturlig for oss å samarbeide med dem i f.h.t. ulike arrangementer. Dette er derimot et tilbud som foreldre kan velge å ikke benytte seg av.

### Samarbeid mellom barnehagen og hjemmet.

Den daglige kontakten i hente og bringe situasjonene, gir rom for det viktigste samarbeidet mellom hjem og barnehage. For at barna skal trives og utvikles er vi avhengig av et godt samarbeidet, der begge partene kommer med tilbakemeldinger og innspill.

Foreldresamtaler tilbys på høsten og våren til alle foreldre, og ellers ved behov.

Foreldremøter avholdes på alle avdelinger innen september inneværende år. I løpet av året vil det bli arrangert ulike sammenkomster hvor foreldre og søsken blir invitert.

## Overgang mellom avdelinger

I Steinberget barnehage ønsker vi å fremstå som en barnehage - ikke 4 ulike enheter. Dette krever en del planlegging og samarbeid på tvers av avdelingene.

I det daglige samarbeider vi om morgenen, i utelek og om ettermiddagen. Avdelinger slås sammen på ulike tidspunkt i hverdagen, og i perioder med få barn eller få ansatte. Som ved jul-, påske- og sommer ferie.

På personalmøtene jobber ansatte i ulike grupper, og i det daglige samarbeider de om temaarbeid i bl.a. klubber.

På store fellesarrangementer blir ansatte satt inn i ulike komitéer som har ansvar for planlegging og gjennomføring. Komitéene sammensettes av ansatte fra forskjellige avdelinger for å få med de ulike behov og tilrettelegging som er nødvendig.

Evaluering i etterkant av hvert arrangement på faste skjemaer.

I løpet av året samarbeider man også med å tilvenne de største barna på små barns avdelingene, dette fordi de skal overflyttes til storavdeling på høsten.

## Overgang fra barnehage til skole

I løpet av de senere år har barnehagene i nærområdet fått til et godt samarbeid omkring skoletreff. I løpet av våren vil det bli ca 3-4 samlinger, hvor de som skal begynne på samme skole får anledning til å møtes.

For barn med spesielle behov er samarbeidet med skolen ekstra viktig, men da med foresattes samtykke.

